### Beslutning

Godkendt.

### Sagsfremstilling

## Resume og sagens baggrund

Som et led i konstitueringsaftalen i forbindelse med kommunalvalget 2021, blev det mellem konstitueringspartierne aftalt, at der skal oprettes et nyt stående udvalg i Kalundborg Kommune. Da en ændring af udvalgsstrukturen kræver en ændring af kommunens styrelsesvedtægt, fremlægges med denne sag et udkast til en ny styrelsesvedtægt.

Ændringer i en kommunes styrelsesvedtægt skal behandles af Kommunalbestyrelsen i to på hinanden følgende møder, og efterfølgende fremsendes til det kommunale tilsyn i Ankestyrelsen.

## Indstillinger

Direktøren indstiller, at udkast til styrelsesvedtægt godkendes.

## Behandling

Direktionen, Kommunalbestyrelsen, Kommunalbestyrelsen.

## Sagsfremstilling

Som bilag 1 vedlægges udkast til en ny styrelsesvedtægt, som er revideret i overensstemmelse med konstitueringsaftalen. Der er derudover foretaget korrekturmæssige ændringer og sproglige justeringer. De ændringer der er foretaget er beskrevet i højre margen af udkastet.

Det nye udvalg, Unge- og Beskæftigelsesudvalget, er beskrevet i udkastets § 18. Det er her angivet at:

|  |  |
| --- | --- |
| |  | | --- | | **§ 18**    Unge- og Beskæftigelsesudvalget består af 5 medlemmer    **Stk. 2** Udvalget varetager den umiddelbare forvaltning af kommunens opgaver på arbejdsmarkedsområdet, herunder bl.a.:  1) Hele beskæftigelsesområdet og ydelser knyttet hertil efter gældende lov.  2) Integration på arbejdsmarkedet.  3) Ydelser efter integrationsloven, der dækker enkeltudgifter, sygebehandling, særlig hjælp til børn og flytning.  4) Den driftsmæssige del af erhvervsområdet i forhold til beskæftigelsesområdet.  5) Sprogskole.  6) Revalidering.  7) Koordinering af den kommunale indsats med andre offentlige myndigheder og arbejdsmarkedets parter m.fl.  8) Opgaver vedrørende kommunens institutioner på arbejdsmarkedsområdet og private og selvejende institutioner, som Kommunalbestyrelsen har indgået overenskomst med for at opfylde kommunens forpligtelser inden for udvalgets område.  9) Samarbejde med private og selvejende institutioner på arbejdsmarkedsområdet og private og selvejende institutioner, som Kommunalbestyrelsen har indgået overenskomst med for at opfylde kommunens forpligtelser inden for udvalgets område, herunder socialøkonomiske virksomheder.    **Stk. 3** Udvalget har ansvaret for den umiddelbare forvaltning på integrationsområdet.    **Stk. 4** Udvalget varetager den umiddelbare forvaltning vedrørende den virksomhedsrettede del af beskæftigelsesindsatsen, herunder rammeaftaler og partnerskabsaftaler.    **Stk. 5** Udvalget varetager den umiddelbare forvaltning af uddannelses- og beskæftigelsesvejledning efter grundskolen, herunder   1. Vejledningen for unge efter grundskolen i tilknytning til den tværgående kommunale ungeindsats (KUI). 2. Den forberedende grunduddannelse (FGU), herunder forsørgelse til elever på FGU. 3. Erhvervsuddannelsens skoleophold. 4. Særlig tilrettelagt ungdomsuddannelse for unge med særlige behov (STU). 5. Samspillet med ungdomsuddannelserne om uddannelses- og beskæftigelsesvejledning af borgere efter grundskolen.     **Stk. 6.** Udvalget udarbejder forslag og foretager indstilling til Kommunalbestyrelsen om:     1. Overordnede planer, strategier m.v. inden for udvalgets område i samarbejde med Økonomiudvalget. 2. Takster og afgifter inden for udvalgets område samt vedrørende institutioner og andre anlæg under udvalgets område. 3. Anlægsplaner. | |

De områder der er placeret i Unge- og Beskæftigelsesudvalget er flyttet fra dels Økonomiudvalget dels Børn- og Familieudvalget.

For så vidt angår de områder, som er flyttet fra Økonomiudvalget til Unge- og Beskæftigelsesudvalget, er der alene tale om den umiddelbare forvaltning. Det strategiske og overordnede ansvar er fortsat placeret hos Økonomiudvalget.

## Økonomiske konsekvenser

Sagen har ingen bevillingsmæssige konsekvenser

### Sagens forløb

10-01-2022 Direktionen
Anbefales.
17-01-2022 Kommunalbestyrelsen
Sagen oversendes til 2. behandling